Ukrainaning Donetsk viloyatida qarindoshlar o‘rtasidagi ixtilof granata portlashi bilan yakunlandi. Bu haqda Donetsk viloyat IIBB sayti orqali xabar qilindi. Voqea natijasida 3 kishi jarohatlandi. “Portlash chog‘ida xonada 3 kishi bor edi. Oilaviy juftlik qarindoshlarinikiga mehmonga kelgan edi. Mezbon ayolning ukasi edi. Erkaklar o‘rtasida kelishmovchilik yuzaga kelib, bu janjal RGD granatasining portlashi bilan yakunlandi. Voqea o‘rganilmoqda”, - deyiladi matbuot xizmati xabarnomasida. Jarohatlanganlar shifoxonaga yotqizildi. Voqea yuzasidan jinoiy ish qo‘zg‘atildi.